
Na osnovu člana 45 stav 1 tačka 9 Zakona o lokalnoj samoupravi („Službeni list RCG“, broj 42/03, 28/04, 75/05, 13/06 i „Službeni list CG“, broj 88/09, 03/10 i 38/12) i člana 44 stav 1 tačka 10 Statuta opštine Mojkovac („Službeni list CG – opštinski propisi“, broj 31/10, 26/12), Skupština opštine Mojkovac, na sjednici održanoj 05.11.2013.godine, donijela je 
O D L U K U

O davanju saglasnosti na zaključenje sudskog poravnanja u postupku pred Osnovnim sudom u Bijelom Polju P.br. 476/2013

Član 1.


Daje se saglasnost za zaključenje sudskog poravnanja u parnici izmedju tužilaca Vuković Živane, Vuković Vladana i Minić rodj. Vuković Valentine, zakonskih naslednika iza smrti poč. Vuković Danila, i tužene Opštine Mojkovac, radi utvrdjenja prava svojine, koja se vodi pred Osnovnim  sudom u Bijelom Polju pod brojem P.br. 476/2013.


Sudskim poravnanjem:
· Tužena opština Mojkovac će prenijeti pravo svojine na gradjevinskom zemljištu kojim raspolaže, bliže opisano kao urbanistička parcela br. 145 po DUP „Centar sa Gornjim Mojkovcem“, površine 478 m2 koju čini katastarska parcela br. 1520 upisana u listu nepokretnosti br. 102 KO Mojkovac.

· Tužioci  će povući tužbeni zahtjev u pogledu parničnih troškova i po procjeni ovlašćene Komisije platiti naknadu za razliku od 38 m2.

Zaključenjem sudskog poravnanja tužioci su u cjelosti namireni i ubuduće neće isticati bilo kakva potraživanja po osnovu spora koji je predmet ovog parničnog postupka.
Član 2.
Skupština opštine Mojkovac ovlašćuje Direkciju za imovinu i zaštitu prava opštine Mojkovac da u skladu sa ovom Odlukom zaključi sudsko poravnanje u parnici iz člana 1 ove Odluke.

Član 3.
Ova Odluka stupa na snagu osmog dana od dana objavljivanja u „Službenom listu CG . opštinski propisi“.

Broj: 05-169
Mojkovac, 05.11.2013. godine

